Polikarpovo konstruktorių biuras

Polikarpovo konstruktorių biuras () – Sovietų Sąjungos aviacijos OKB (atskiras projektavimo biuras), įkurtas 1923 m. Jam vadovavo Nikolajus Nikolajevičius Polikarpovas. Konstruktorių biuro techninės bazės pagrindu tapo komunistų valdžios nacionalizuota „Duks“ gamykla. 

Polikarpovo OKB 1923 - 1944 m. projektavo įvairius civilinius ir karinius orlaivius. 

1944 m. liepos 30 d. mirus 52 metų sulaukusiam N. Polikarpovui, jo vadovautas OKB buvo prijungtas prie Lavochkino OKB. Kai kurie Polikarpovo OKB inžinieriai perėjo į Mikojan-Gurevič OKB. Gamybos pajėgumai atiteko Suchoi. Ilgą laiką Polikarpovo OKB būstinė buvo Aviacijos gamykloje Nr. 1 (buvusi „Duks“ gamykla) Maskvoje, kur iki šiol stovi Polikarpovo OKB pastatytas pastatas.

Modeliai 
Polikarpovo OKB sukurti lėktuvai:

Bombonešiai 

 TB-2, dvimotoris bombonešis, prototipas, 1930 m.
 SPB (D), dvimotoris pikiruojantis bombonešis, sukurtas modifikavus VIT-2, 1940 m.
 NB (T), vidutinis bombonešis, prototipas, 1944 m.

Naikintuvai 

 I-1 (IL-400) naikintuvas monoplanas, prototipas, 1923 m.
 DI-1 (2I-N1), dvivietis naikintuvas biplanas, prototipas 1926 m.
 I-3, biplanas, naikintuvas, 1928 m.
 DI-2, dvivietis naikintuvas biplanas, sukurtas modifikavus I-3, 1929 m.
 I-6, naikintuvas biplanas, prototipas, 1930 m.
 I-5, naikintuvas biplanas, 1930 m.
 I-15 „Chaika“, naikintuvas biplanas, 1933 m.
 I-16, naikintuvas, 1933 m.
 I-15-2 / I-152 (I-15bis), 1938 m. modernizuotas I-15 variantas, prototipas.
 I-15-3 / I-153 „Chaika“, naikintuvas biplanas
 I-17, naikintuvas, prototipas, 1934 m.
 I-180, naikintuvas, prototipas kurtas nuo 1938 m. modernizavus I-16
 I-185, naikintuvas, prototipas, sukurtas 1941 m. modernizavus I-180
 I-190, biplanas naikintuvas, prototipas, sukurtas 1939 m. modernizavus I-153
 I-200“ („MiG-1“), naikintuvas
 TIS (MA) dvimotoris sunkusis naikintuvas, prototipas, 1941 m.
 ITP (M) naikintuvas, prototipas, 1942 m.
 Malyutka raketinis naikintuvas, kūrimas nutrauktas po Polikarpovo mirties

Šturmo lėktuvai 

 VIT-1, dvejų variklių šturmo lėktuvas, prototipas, 1937 m.
 VIT-2, VIT-1 modernizuota versija, 1938 m.
 Ivanov šturmo lėktuvas, prototipas, 1938 m.

Žvalgybiniai 

 R-1, nelicencijuota britų bombonešio Airco DH.9A kopija.
 MR-1, R-1 versija – hidroplanas su medinėmis plūdėmis. Pagaminti 124 vienetai.
 MR-2 (PM-2), R-1 versija – hidroplanas su „Munzel“ metalinėmis plūdėmis. Pagamintas 1 vienetas. 
 R-2, biplanas žvalgybinis lėktuvas R-1 pagrindu.
 R-4, žvalgybinis biplanas (R-1 modifikacija, negamintas).
 R-5, žvalgybinis biplanas, 1928 m.
 SSS, lengvasis bombonešis R-5 pagrindu .
 R-Z, žvalgybinis / lengvasis bombonešis, R-5 pagrindu, 1935 m.

Keleiviniai / transportiniai 

 PM-1 (P-2), dvisparnis keleivinis lėktuvas
 P-5, lengvasis transporto orlaivis R-5 pagrindu
 PR-5, R-5 pagrindu sukurtas keleivinis lėktuvas
 PR-12, PR-5 pagrindu sukurtas keleivinis monoplanas, 1938 m.
 P-Z, komercinis R-Z variantas
 BDP (S), transportinis sklandytuvas
 MP, motorizuota BDP versija
 Limozin (D), lengvojo transporto lėktuvo projektas, nutrauktas mirus Polikarpovui

Mokomieji lėktuvai 

 „Po-2 / U-2“ „Mule“, bendrosios paskirties dvisparnis lėktuvas, 1928 m.
 P-2, dvisparnis mokomasis lėktuvas, 1927 m.

Išnašos 

Orlaivių gamintojai
Rusijos įmonės